CELEX: 62018TA0655
Language: fi
Date: 2021-10-13 00:00:00
Title: Asia T-655/18: Unionin yleisen tuomioistuimen tuomio 13.10.2021 – Aupicon ym. v. EUH (Henkilöstö – Virkamiehet – Väliaikaiset toimihenkilöt – Sopimussuhteiset toimihenkilöt – Palkkaus – Kolmannessa maassa työskentelevä Euroopan ulkosuhdehallinnon henkilöstö – Henkilöstösääntöjen liitteessä X oleva 10 artikla – Elinolosuhdekorvauksen vuosittainen arviointi – Elinolosuhdekorvauksen määrittämismenetelmää koskevat suuntaviivat – Päätös, jolla Ghanassa työskentelevän henkilöstön elinolosuhdekorvauksen määräksi vahvistetaan 20 prosenttia – Suuntaviivoissa edellytetyn kyselylomakkeen laatimatta jättäminen – Menettelyvirhe – Ilmeinen arviointivirhe)

6.12.2021   
            
            
               FI
            
            
               Euroopan unionin virallinen lehti
            
            
               C 490/29
            
         
      Unionin yleisen tuomioistuimen tuomio 13.10.2021 – Aupicon ym. v. EUH
      (Asia T-655/18) (1)
      
      (Henkilöstö - Virkamiehet - Väliaikaiset toimihenkilöt - Sopimussuhteiset toimihenkilöt - Palkkaus - Kolmannessa maassa työskentelevä Euroopan ulkosuhdehallinnon henkilöstö - Henkilöstösääntöjen liitteessä X oleva 10 artikla - Elinolosuhdekorvauksen vuosittainen arviointi - Elinolosuhdekorvauksen määrittämismenetelmää koskevat suuntaviivat - Päätös, jolla Ghanassa työskentelevän henkilöstön elinolosuhdekorvauksen määräksi vahvistetaan 20 prosenttia - Suuntaviivoissa edellytetyn kyselylomakkeen laatimatta jättäminen - Menettelyvirhe - Ilmeinen arviointivirhe)
      (2021/C 490/30)
      Oikeudenkäyntikieli: ranska
      
         Asianosaiset
      
      
         Kantajat: Delphine Aupicon (Gaborone, Botswana) ja 10 muuta kantajaa, joiden nimet ilmenevät tuomion liitteestä (edustaja: asianajaja N. de Montigny)
      
         Vastaaja: Euroopan ulkosuhdehallinto (EUH) (asiamiehet: S. Marquardt ja R. Spáč, avustajinaan asianajajat M. Troncoso Ferrer, F.-M. Hislaire ja C. García Fernández)
      
         Oikeudenkäynnin kohde
      
      SEUT 270 artiklaan perustuva kanne, jolla vaaditaan kumoamaan yhtäältä Euroopan ulkosuhdehallinnon talousarvio- ja henkilöstöasioista vastaavan pääjohtajan 19.12.2017 tekemä päätös, joka koskee Euroopan unionin virkamiehiin sovellettavien henkilöstösääntöjen liitteessä X olevassa 10 artiklassa tarkoitetun elinolosuhdekorvauksen määrittämistä vuodelle 2018, siltä osin kuin siinä vahvistetaan Ghanassa työskentelevälle Euroopan unionin henkilöstölle maksettavan elinolosuhdekorvauksen määräksi 20 prosenttia viitemäärästä, sekä toisaalta tarpeellisin osin kantajien tammikuun 2018 palkkalaskelma siltä osin kuin siinä sovelletaan kyseistä päätöstä ensimmäisen kerran.
      
         Tuomiolauselma
      
      
                  1)
               
               
                  Euroopan ulkosuhdehallinnon talousarvio- ja henkilöstöasioista vastaavan pääjohtajan 19.12.2017 tekemä päätös, joka koskee Euroopan unionin virkamiehiin sovellettavien henkilöstösääntöjen liitteessä X olevassa 10 artiklassa tarkoitetun elinolosuhdekorvauksen määrittämistä vuodelle 2018, kumotaan siltä osin kuin siinä vahvistetaan Ghanassa työskentelevälle Euroopan unionin henkilöstölle maksettavan elinolosuhdekorvauksen määräksi 1.1.2018 alkaen 20 prosenttia viitemäärästä.
               
            
                  2)
               
               
                  Euroopan ulkosuhdehallinnon tammikuulta 2018 laatimat Delphine Aupiconin ja 10 muun kantajan, joiden nimet ilmenevät tuomion liitteestä, palkkalaskelmat kumotaan siltä osin kuin niissä sovelletaan Euroopan ulkosuhdehallinnon 19.12.2017 tekemää päätöstä, jolla vahvistetaan Ghanassa työskentelevälle Euroopan unionin henkilöstölle maksettavan elinolosuhdekorvauksen määräksi 1.1.2018 alkaen 20 prosenttia viitemäärästä.
               
            
                  3)
               
               
                  Euroopan ulkosuhdehallinto vastaa oikeudenkäyntikuluista.
               
            
         (1)  EUVL C 25, 21.1.2019.